2011.gada 25. janvārī Noteikumi Nr. 64

Rīgā (prot. Nr. 6 1.§)

**Grozījumi Ministru kabineta 2007.gada 27.marta** **noteikumos Nr.220   
"Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās"**

Izdoti saskaņā ar

Farmācijas likuma 5.panta 7.punktu un

likuma "Par narkotisko un psihotropo vielu

un zāļu likumīgās aprites kārtību"

37.panta 4.punktu

Izdarīt Ministru kabineta 2007.gada 27.marta noteikumos Nr.220 "Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās" (Latvijas Vēstnesis, 2007, 55.nr.; 2008, 57.nr.; 2009, 42.nr.; 2010, 815.nr.) šādus grozījumus:

1. Aizstāt noteikumu tekstā:

1.1. vārdus "narkotiskās zāles" (attiecīgā locījumā) ar vārdiem "narkotiskās vielas un zāles" (attiecīgā locījumā);

1.2. vārdus "psihotropās zāles" (attiecīgā locījumā) ar vārdiem "psihotropās vielas un zāles" (attiecīgā locījumā);

1.3. vārdus "narkotiskās un psihotropās zāles" (attiecīgā locījumā) ar vārdiem "narkotiskās un psihotropās vielas un zāles" (attiecīgā locījumā).

2. Aizstāt 68. un 69.punktā vārdus "narkotisko, psihotropo un" ar vārdiem "narkotisko un psihotropo vielu un zāļu, kā arī".

Ministru prezidents V.Dombrovskis

Veselības ministrs J.Bārzdiņš